L'alcalde de Sagunt visita el Castell junt als Voluntaris pel Patrimoni per a comprovar les labors de neteja realitzades per l'associació
03 de setembre 2020

![](/media/3fohuwh2/96-img_8352_c.jpg)  
  

L'alcalde de Sagunt, Darío Moreno, s'ha reunit hui amb alguns dels membres del col·lectiu Voluntaris pel Patrimoni i ha visitat el Castell de Sagunt per a comprovar les labors que esta associació ha dut a terme en les seues tasques de neteja. En esta visita també ha estat present el regidor de l'Equip de Govern, Quico Fernández. L'últim dels treballs que els i les voluntàries han realitzat ha sigut en la Plaça dels Estudiants, la qual van acabar de condicionar i netejar en profunditat recentment.

  
En este sentit, Darío Moreno ha mostrat el seu suport a l'associació per realitzar desinteressadament labors de neteja en un espai tan emblemàtic de la ciutat, com és el Castell, i ha explicat que, davant l'abandó de les administracions que són competents per a actuar al Castell, «**va haver-hi ja fa uns anys un moviment ciutadà de voluntariat per a poder dur a terme estes labors de manteniment que considerem bàsiques, absolutament el mínim que s'hauria d'estar fent hui dia al Castell**». A més, el president de l'associació de voluntariat, Ismael Rodrigo, junt a algunes de les persones voluntàries, també han mostrat a l'alcalde i al regidor el seu pròxim projecte, que serà la Plaça d'Almenara.

  
![](/media/rkxdtsqy/96-img_8383_c.jpg)  
  

Després de conéixer l'àmbit d'actuació de les labors que ha estat duent a terme el col·lectiu Voluntaris pel Patrimoni, Darío Moreno ha assegurat que «**ficarem pressió a Conselleria perquè els done el vistiplau i puguen continuar actuant i, per part de l'Ajuntament, continuaran rebent suport**». En este sentit, l'alcalde ha comentat que des del consistori es tractaran d'accelerar els tràmits respecte a la subvenció que l'associació té pendent i que «**farem tot el que siga a la nostra mà perquè este grup ciutadà trobe facilitats per part nostra respecte al treball que duen a terme en un monument que entenem que fa massa temps que es troba en estat d'abandó i deixadesa**».  
  
L'alcalde ha assegurat que, des de l'Ajuntament de Sagunt, continuaran pressionant a l'administració del Govern central, que és principalment l'administració competent en este cas, com també a Conselleria, que també té algunes competències respecte a la gestió ordinària d'este espai. «**Continuarem pressionant perquè es facen les inversions i es pose realment al Castell de Sagunt on es mereix. Estem parlant d'un monument únic a Espanya i que, lamentablement, quan vénen els nostres turistes el veuen en un estat imperdonable per a una ciutat com la nostra. No recularem la pressió política fins que obtinguem algun tipus de solució**», ha anunciat Darío Moreno.​

  

![](/es-va/Actualidad/Pagines/alcalde-visita-castillo-asociacion-voluntarios-.aspx?ControlMode=Edit&DisplayMode=Design)![](/media/y5bgqhx3/96-img_8413_c.jpg)  

![](/media/pu4bmn0u/96-img_8382_c.jpg)  

  
  

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-visita-el-castell-junt-als-voluntaris-pel-patrimoni-per-a-comprovar-les-labors-de-neteja-realitzades-per-l-associacio/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-visita-el-castell-junt-als-voluntaris-pel-patrimoni-per-a-comprovar-les-labors-de-neteja-realitzades-per-l-associacio/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-visita-el-castell-junt-als-voluntaris-pel-patrimoni-per-a-comprovar-les-labors-de-neteja-realitzades-per-l-associacio/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-visita-el-castell-junt-als-voluntaris-pel-patrimoni-per-a-comprovar-les-labors-de-neteja-realitzades-per-l-associacio/)